Γεγονότα Ιουνίου 2018

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούνιο του 2018, συνοδευόμενα από τις πηγές μέσω των οποίων μεταδόθηκαν. 

## 1 Ιουνίου
;Οικονομία
*Ο επικεφαλής της Brazil Petrobras Πέντρο Παρέντε, παραιτείται εν μέσω διαδηλώσεων αναφορικά με τις τιμές στα καύσιμα ντίζελ.
(BBC)
*Οι πληρωμές με κάρτες Visa παρουσιάζουν σοβαρά προβλήματα ανά την Ευρώπη εξαιτίας μιας βλάβης στο δίκτυο. Τα προβλήματα έχουν ως αποτέλεσμα να γίνονται ουρές σε σούπερ μάρκετ και σε πρατήρια καυσίμων. Οι Mastercard και American Express αναφέρουν ότι λειτούργησαν κανονικά. (BBC)

;Υγεία
*Στα χειρότερα κρούσματα από την επιδημία του 2006 στη Βόρεια Αμερική τα Κέντρα για τον Έλεγχο και την Πρόληψη των Ασθενειών (CDC) ανακοινώνει ότι πέθαναν από E. coli 5 άτομα και νοσηλεύονται άλλα 197 στις Ηνωμένες Πολιτείες. (BBC)

;Νόμος και έγκλημα
*Η Εθνοσυνέλευση της Μπουρκίνα Φάσο αποφασίζει να καταργηθεί η θανατική ποινή.(News24) 

;Πολιτική και εκλογές
*Στην Ισπανία ανατρέπεται η κυβέρνηση του Μαριάνο Ραχόι έπειτα από την πρόταση δυσπιστίας εναντίον της, η οποία εγκρίνεται με 180 ψήφους υπέρ έναντι 169 βουλευτών που καταψήφισαν. Ο Πέδρο Σάντσεθ ορκίζεται νέος πρωθυπουργός. Είναι η πρώτη φορά στην ισπανική ιστορία που μια κυβέρνηση ανατράπηκε με πρόταση μομφής. (BBC)
*Ο Τζουζέπε Κόντε ορκίζεται πρωθυπουργός της Ιταλίας ως επικεφαλής ενός λαϊκιστικού συνασπισμού, αποτελούμενου από το Κίνημα Πέντε Αστέρων και τη Λέγκα του Βορρά. Ο Κόντε είχε αρχικά αρνηθεί την εντολή, επειδή δεν τον είχε δεχτεί για να γίνει υπουργός Οικονομικών ο πρόεδρος Σέρτζιο Ματαρέλα, όμως ένα άλλο πρόσωπο έγινε δεκτό για το εν λόγω χαρτοφυλάκιο. (BBC)

## 2 Ιουνίου
;Πολιτική και εκλογές
*Ισπανία:
**Η νέα περιφερειακή κυβέρνηση της Καταλονίας με επικεφαλής τον Κιμ Τόρα αναλαμβάνει καθήκοντα στη Βαρκελόνη. Τερματίζεται η άρση της πολιτικής αυτονομίας. (''La Vanguardia'')
**Ο Πέδρο Σάντσεθ ορκίζεται πρωθυπουργός της Ισπανίας ενώπιον του βασιλιά Φελίπε. Ο πρωθυπουργός δίνει τον όρκο για πρώτη φορά στη σύγχρονη ισπανική ιστορία χωρίς βίβλο ή σταυρό. (BBC)
*Ορκίζεται για δεύτερη προεδρική θητεία στην Αίγυπτο ο Αμπντέλ Φατάχ αλ Σίσι. (naftemporiki.gr)
;Αθλητισμός
*Στην ιππασία, ο ίππος Μασάρ κερδίζει το φαβορί Σάξον Γουόριορ και κατακτά το Ντέρμπι του Έπσομ για το 2018. (BBC)
*Ο πρώτος νόμιμος αγώνας πυγμαχίας με γυμνά χέρια (χωρίς γάντια) στην αμερικανική ιστορία λαμβάνει χώρα στην πόλη Τσεγιέν της πολιτείας Ουαϊόμινγκ. (''Sydney Morning Herald'') (USA Today)

## 3 Ιουνίου
;Ένοπλες επιθέσεις και συγκρούσεις
*Κλέφτες βοοειδών σκοτώνουν 23 άτομα στην πόλη Ζαμφάρα της Νιγηρίας. (BBC)
*Εμφύλιος πόλεμος στην Υεμένη:
**Σύμφωνα με ιατρικές και στρατιωτικές πηγές, τουλάχιστον 110 άτομα σκοτώθηκαν την τελευταία εβδομάδα κατά την επιχείρηση για την ανακατάληψη του λιμανιού Χοντάιντα από τις δυνάμεις που πρόσκεινται στην κυβέρνηση της Υεμένης. (naftemporiki.gr)

;Καταστροφές και δυστυχήματα
*Προσφυγική κρίση στην Ευρώπη
**Από την ανατροπή βάρκας με μετανάστες στα νησιά Κερκενάχ στα ανοικτά των ακτών της Τυνησίας, πεθαίνουν τουλάχιστον 46 άτομα και άλλα 67 διασώζονται από την τυνησιακή Ακτοφυλακή. (in.gr)
**Από τη βύθιση πλοιαρίου που μεταφέρει 15 μετανάστες στις ακτές του Ντεμρέ της Τουρκίας πεθαίνουν 9 άτομα και άλλο ένα αγνοείται. (Anadolu μέσω ''Eyewitness News'')

;Κουλτούρα και πολιτισμός
*Στη Βραζιλία πραγματοποιείται η μεγαλύτερη παρέλαση ομοφυλοφιλικής υπερηφάνιας, με συμμετοχή άνω των 2 εκατ. ατόμων. (in.gr)

;Πολιτική και εκλογές
*Σλοβενικές βουλευτικές εκλογές (2018)
**Η τηλεόραση της Σλοβενίας μεταδίδει δημοσκοπήσεις έξω από τα εκλογικά τμήματα που δείχνουν ότι το αντιμεταναστευτικό Σλοβενικό Δημοκρατικό Κόμμα (SDS) του Γιάνεζ Γιάνσα μπορεί να κερδίσει την πλειοψηφία, με ποσοστό 24,4% των ψήφων, ακολουθούμενο από τη Λίστα του Μάριαν Σάρρετς (LMS), με ποσοστό 12,6%. (Reuters)

## 4 Ιουνίου
;Πόλεμος και επιθέσεις
*Πόλεμος στο Αφγανιστάν (2001–σήμερα)
**Σε βομβιστική επίθεση αυτοκτονίας που σημειώνεται στη διάρκεια συγκέντρωσης κληρικών σκοτώνονται 7 άτομα. (Time)
;Καταστροφές
*Στη Γουατεμάλα σε 38 ανέρχονται οι νεκροί από τη έκρηξη του ηφαιστείου Φουέγκο. (in.gr)

;Πολιτική και εκλογές
*Πολιτική της Ιορδανίας
**Ο Χάνι αλ Μούλκι παραιτείται από πρωθυπουργός της Ιορδανίας έπειτα από διαδηλώσεις εναντίον των οικονομικών μεταρρυθμίσεων. Νέος πρωθυπουργός διορίζεται ο Ομάρ Ραζάζ. (''Al Jazeera'')

## 5 Ιουνίου
;Καταστροφές
*Από έκρηξη σε ορυχείο στο Μπενζί της Λιαονίν της Κίνας σκοτώνονται 11 άτομα και άλλα 23 διασώζονται με 2 ακόμα να παραμένουν παγιδευμένα. (Reuters)
*Ο αριθμός των νεκρών από το ηφαίστειο Φουέγο στη Γουατεμάλα έφτασε τους 75. (''HuffPost'')

;Διεθνείς σχέσεις
*Η Αιθιοπία συμφωνεί να «αποδεχθεί πλήρως» την έκβαση της Συμφωνίας του Αλγερίου του 2000, με την οποία οι διαφιλονικούμενες ζώνες, μεταξύ των οποίων και η συνοριακή πόλη Μπάντμε, η οποία σήμερα βρίσκεται υπό αιθιοπική κατοχή, είναι έδαφος της Ερυθραίας. (BBC)

;Πολιτική και εκλογές
*Πολιτική της Ισπανίας
**Ο πρώην πρωθυπουργός Μαριάνο Ραχόι παραιτείται από την ηγεσία του Λαϊκό Κόμμα, τέσσερις ημέρες μετά την ήττα του Ραχόι σε πρόταση δυσπιστίας, με την οποία τερματίστηκε η κυβέρνησή του. (El País English) 
*Πολιτική της Ιορδανίας
**Νέος πρωθυπουργός της Ιορδανίας διορίζεται από τον βασιλιά ο Ομάρ Ραζάζ. (Reuters)

## 6 Ιουνίου
;Πόλεμος και επιθέσεις
*Συριακός εμφύλιος πόλεμος
**Η κυβέρνηση της Συρίας επαναλειτουργεί τον αυτοκινητόδρομο Χομς–Χαμά έπειτα από επτά χρόνια, κατά τα οποία παρέμενε κλειστός. (Reuters)
*Εμφύλιος πόλεμος του Ιράκ
**Τουλάχιστον 18 άτομα σκοτώνονται από δύο εκρήξεις που σημειώνονται σε αποθήκη όπλων σε τέμενος στη Σαντρ Σίτι της Βαγδάτης.
(Belga μέσω ''Het Laatste Nieuws'')

;Υγεία
*Αναφέρεται ο θάνατος από ηπατίτιδα μιας γυναίκας στην Αυστραλία έπειτα από την κατανάλωση κατεψυγμένου ροδιού. Οι υγειονομικές αρχές ανέφεραν άλλα 24 παρόμοια περιστατικά σχετικά με προϊόντα της Entyce Food Ingredients. (BBC)

;Πολιτική
*Συλλαλητήρια για τη Μακεδονία (2018):
**Με μεγάλη συμμετοχή διεξάγονται συλλαλητήρια για το Μακεδονικό ονοματολογικό ζήτημα σε 24 ελληνικές πόλεις (Βέροια, Κιλκίς, Πολύκαστρο, Έδεσσα, Κατερίνη, Σέρρες, Νέα Μουδανιά Χαλκιδικής, Λαγκαδάς Θεσσαλονίκης, Καβάλα, Δράμα, Φλώρινα, Πτολεμαΐδα, Σιάτιστα και Καστοριά). (CNN Greece)

## 7 Ιουνίου
;Οικονομία
*Η Αργεντινή συμφωνεί με το Διεθνές Νομισματικό Ταμείο για ένα δάνειο ύψους 50 δισ. $. (AP μέσω ''The Kansas City Star'')

;Πολιτική και εκλογές
*Γενικές εκλογές στο Οντάριο (2018)
**Στην πολιτεία Οντάριο του Καναδά διεξάγονται εκλογές για τη νέα νομοθετική συνέλευση. (CTV) 
**Το Προοδευτικό Συντηρητικό Κόμμα του Νταγκ Φορντ κερδίζει σαρωτική νίκη, τερματίζοντας την 15χρονη διακυβέρνηση από το Φιλελεύθερο Κόμμα. Για πρώτη φορά από ιδρύσεώς του το Φιλελεύθερο Κόμμα γίνεται κόμμα μειοψηφίας από τις πρώτες εκλογές του 1867. (Reuters) (CBC.ca)
**Το Νέο Δημοκρατικό Κόμμα Οντάριο κερδίζει 40 έδρες και γίνεται αξιωματική αντιπολίτευση, για πρώτη φορά από τις εκλογές του 1987. (The Global and Mail)
**Για πρώτη φορά εκλέγει έδρα και το Κόμμα Πρασίνων του Οντάριο. (CBC.ca)
*Στο πρώτο υπουργικό συμβούλιο στην ευρωπαϊκή αλλά και στην παγκόσμια ιστορία που αποτελείται στην πλειοψηφία του από γυναίκες, ορκίζεται η κυβέρνηση του πρωθυπουργού της Ισπανίας Πέδρο Σάντσεθ.(BBC)

;Αθλητισμός
**Ο υπουργός Πληροφοριών Μουσταφά Αμπντούλ Χαμίντ ανακοινώνει την απόφαση να διαλύσει την Ποδοσφαιρική Ομοσπονδία Γκάνας έπειτα από ένα σκάνδαλο διαφθοράς. (Reuters)
*Στο χόκεϊ επί πάγου, οι Ουάσινγκτον Κάπιταλς κατακτούν το πρώτο τους Stanley Cup έπειτα από τη νίκη τους επί των Βέγκας Γκόλντεν Νάιτς με 4–1 στους τελικούς. (Sporting News) 

## 8 Ιουνίου
;Πόλεμος και επιθέσεις
*Την τελευταία Παρασκευή του Ραμαζανίου κοντά στον φράχτη των συνόρων του Ισραήλ με τη Λωρίδα της Γάζας χιλιάδες Παλαιστίνιοι πραγματοποιούν διαδήλωση διαμαρτυρίας. Ο ισραηλινός στρατός βάλλει με αληθινά πυρά και με δακρυγόνα, σκοτώνοντας 4 άτομα και τραυματίζοντας περισσότερα από 600. (AP μέσω CBS News)

;Διεθνείς σχέσεις
*44η σύνοδος κορυφής των G7
**Οι ηγέτες της Ομάδας των Επτά συναντώνται στη Λα Μαλμπέ (La Malbaie) του Κεμπέκ. (Reuters)
**Ο Αμερικανός πρόεδρος Ντόναλντ Τραμπ ζητά να ενταχθεί ξανά στην ομάδα των 8 η Ρωσία, η οποία είχε εκδιωχθεί από την ομάδα το 2014, έπειτα από την προσάρτηση της Κριμαίας. Με εξαίρεση τον Ιταλό πρωθυπουργό Τζουζέπε Κόντε, οι περισσότεροι από τους υπόλοιπους ηγέτες της G7 απορρίπτουν την αμερικανική πρόταση. (Deutsche Welle)

;Νόμος και έγκλημα
*Ο Ζαν Πιέρ Μπεμπά αθωώνεται από τις κατηγορίες για εγκλήματα πολέμου με απόφαση του εφετείου του Διεθνούς Ποινικού Δικαστηρίου. (AP)

;Πολιτική
*Τίθεται ο θεμέλιος λίθος για το πρώτο καζίνο στην Κύπρο στην περιοχή Ζακακίου της Λεμεσού. (naftemporiki.gr) 

;Επιστήμη και τεχνολογία
*TOP500
**Παρουσιάζεται στο Εθνικό Εργαστήριο του Οκ Ριτζ στο ανατολικό Τενεσί ο ισχύος 10 μεγαβάτ υπερυπολογιστής της IBM Summit. Πρόκειται για τον ισχυρότερο υπολογιστή στον κόσμο (επίσημα θα ανακηρυχθεί τον Ιούνιο), με ισχύ επεξεργαστή 200 petaflops. (Wired)

;Αθλητισμός
*Τελικοί NBA 2018
**Στην καλαθοσφαίριση, οι Γκόλντεν Στέιτ Γουόριορς νικούν τους Κλίβελαντ Καβαλίερς σε 4 παιχνίδια και κατακτούν το πρωτάθλημα του NBA. (''New York Times'')

## 9 Ιουνίου
;Πόλεμος και επιθέσεις
*Οι Ταλιμπάν ανακοινώνουν τριήμερη κατάπαυση του πυρός με τις αρχές του Αφγανιστάν, σύμφωνα με το πρακτορείο Pajhwok Afghan News. Προχθές, ο πρόεδρος Ασράφ Γκανί του Αφγανιστάν ανακοίνωσε εκεχειρία για το διάστημα 12-19 Ιουνίου. (TASS) (Reuters)
*Τρία άτομα σκοτώνονται στην πόλη Τζάζαν της Σαουδικής Αραβίας σε επίθεση των Χούτι της Υεμένης με πύραυλο. (in.gr)

;Διεθνείς σχέσεις
*Σύνοδος κορυφής G7:
**Η σύνοδος κορυφής της G7 ολοκληρώνεται στο Κεμπέκ με την υπογραφή κοινού ανακοινωθέντος όλων των 7 χωρών. (kathimerini.gr)
**Ο Αμερικανός πρόεδρος Ντόναλντ Τραμπ παίρνει πίσω την υπογραφή του στο τελικό ανακοινωθέν.(Reuters) (CBS News)

;Αθλητισμός
*Στην αντισφαίριση, το Ρολάν Γκαρός κατακτά για πρώτη φορά στην καριέρα της η Ρουμάνα Σιμόνα Χάλεπ, επικρατώντας της αμερικανίδας Σλόαν Στίβενς με 3–6, 6–4, 6–1 στο μονό των γυναικών.(skai.gr) 
*Στην υδατοσφαίριση, ο Ολυμπιακός κατακτά για δεύτερη φορά το Κύπελλο πρωταθλητριών Ευρώπης υδατοσφαίρισης ανδρών με νίκη με 9-7 επί της ιταλικής Προ Ρέκο στο φάιναλ φορ στη Γένοβα. (Ναυτεμπορική)

## 10 Ιουνίου
;Πολιτική και εκλογές
*Πολιτική της Ισπανίας
**Δεκάδες χιλιάδες Βάσκοι εθνικιστές διαδηλώνουν ζητώντας περισσότερη αυτονομία, σχηματίζοντας ανθρώπινη αλυσίδα 202 χιλιομέτρων.
(BBC)

;Αθλητισμός
*Ρολάν Γκαρός 2018
**Ο Ισπανός τενίστας Ραφαέλ Ναδάλ νικά τον Ντομινίκ Τιέμ και κατακτά τον 11ο τίτλο του Ρολάν Γκαρός (BBC Sport)

## 11 Ιουνίου

;Οικονομία
*Η βρετανική αλυσίδα λιανικής πώλησης Poundworld, καταρρέει. (BBC)

## 12 Ιουνίου
;Διεθνείς σχέσεις
***Μακεδονικό ζήτημα**
** Η Ελλάδα και η Πρώην Γιουγκοσλαβική Δημοκρατία της Μακεδονίας καταλήγουν σε συμφωνία όσον αφορά την ονομασία της δεύτερης. Η ΠΓΔΜ συμφωνεί να αλλάξει το όνομά της σε "Δημοκρατία της Severna Makedonija" ("Σεβέρνα Μακεντόνιγια"), δηλαδή σε "Δημοκρατία της Βόρειας Μακεδονίας". Η χώρα καλείται να αλλάξει τη συνταγματική της ονομασία για όλες τις χρήσεις και έναντι όλων ενώ το όνομα θα ισχύει erga omnes ("έναντι όλων") τόσο στο εσωτερικό όσο και στο εξωτερικό. (BBC)
*Κρίση στη Βόρεια Κορέα 2017–18
**Ιστορική συνάντηση κορυφής στη Νήσο Σεντόσα της Σινγκαπούρης πραγματοποιείται μεταξύ του προέδρου των ΗΠΑ Ντόναλντ Τραμπ και του ηγέτη της Βόρειας Κορέας Κιμ Γιονγκ Ουν. Πρόκειται για την πρώτη συνάντηση ανάμεσα στους δύο ηγέτες. (BBC) (''The Guardian'')

;Δυστυχήματα
*Σε σύγκρουση ανάμεσα σε κρουαζιερόπλοιο και σε φορτηγίδα στον ποταμό Βόλγα πεθαίνουν το λιγότερο 11 άτομα. (''Deutsche Welle'')

## 13 Ιουνίου
;Διεθνείς σχέσεις
***Μακεδονικό ζήτημα**
**Ο πρόεδρος της ΠΓΔΜ Γκιόργκε Ίβανοφ δηλώνει ότι δεν θα υπογράψει τη συμφωνία που ανακοινώθηκε χθες για την επίλυση του ονόματος. (AP μέσω ABC News)
;Πολιτική και εκλογές
*Στη Γεωργία παραιτείται ο πρωθυπουργός Γκιόργκι Κβιρικασβίλι έπειτα από αντικυβερνητικές διαδηλώσεις. (RFE/RL)
*Ο υπουργός Πολιτισμού και Αθλητισμού της Ισπανίας Μαξίμ Ουέρτα παραιτείται για φορολογικές υποθέσεις και γίνεται ο υπουργός με τη μικρότερη σε διάρκεια θητεία στη χώρα του. (Reuters)
;Αθλητισμός
*Το συνέδριο της ΦΙΦΑ αποφασίζει να διεξαχθεί το Παγκόσμιο Κύπελλο του 2026 στον Καναδά, στο Μεξικό και στις ΗΠΑ. (BBC Sport) (Sky News)

## 14 Ιουνίου

;Πόλεμος και επιθέσεις
*Τουρκικές γενικές εκλογές (2018)
**Τρία άτομα σκοτώνονται και άλλα 8 τραυματίζονται στην πόλη Σουρούτς της Τουρκίας, έπειτα από επεισόδια που ξέσπασαν στη διάρκεια της προεκλογικής εκστρατείας. (Reuters μέσω MSN)

;Κουλτούρα και τέχνες
*Η ταινία *[[Το Μήνυμα (ταινία του 1976)|Το Μήνυμα]]* γίνεται το πρώτο αραβικό φιλμ που γυρίζεται για εμπορικούς σκοπούς στη Σαουδική Αραβία. (''Quartz'')

;Αθλητισμός
*Παγκόσμιο Κύπελλο Ποδοσφαίρου 2018
** Ξεκινά στη Ρωσία το Παγκόσμιο Κύπελλο Ποδοσφαίρου 2018. Στον πρώτο αγώνα, η διοργανώτρια Ρωσία νικά τη Σαουδική Αραβία με 5–0.(BBC Sport) (Reuters μέσω RNZ)

## 15 Ιουνίου
;Πόλεμος και επιθέσεις
*Το υπουργείο Άμυνας του Αφγανιστάν ανακοινώνει ότι ο μουλάς Φαζλουλά, εμίρης των Ταλιμπάν του Πακιστάν, σκοτώθηκε στη διάρκεια αεροπορικού πλήγματος από τους Αμερικανούς στην επαρχία Κουνάρ στις 13 Ιουνίου. (NBC News)

;Αθλητισμός
*Παγκόσμιο Κύπελλο Ποδοσφαίρου 2018
**Ο Κριστιάνο Ρονάλντο πετυχαίνει χατ τρικ για την Πορτογαλία στο 3-3 με την Ισπανία. (Reuters)

## 16 Ιουνίου
;Πόλεμος και επιθέσεις
*Στην Αλ Χουντάιντα της Υεμένης σκοτώνονται τουλάχιστον 280 άτομα στη διάρκεια των 4 τελευταίων ημερών κατά τις συγκρούσεις του στρατού με τους αντάρτες Χούτι. (Sky News)
*Η κυβέρνηση της Παπούα Νέας Γουινέας κηρύσσει κατάσταση έκτακτης ανάγκης και αναστέλλει την κυβέρνηση στην επαρχία Νότιων Υψιπέδων έπειτα από μετεκλογικά επεισόδια στην επαρχιακή πρωτεύουσα Μέντι. (ABC News)

;Καταστροφές και δυστυχήματα
*Σε πανικό που σημειώνεται σε νυχτερινό κέντρο στο Καράκας της Βενεζουέλας σκοτώνονται τουλάχιστον 17 άτομα και συλλαμβάνονται επτά άτομα. (BBC)

;Πολιτική και εκλογές
***Μακεδονικό ζήτημα**
**Η κυβέρνηση συνασπισμού του Αλέξη Τσίπρα επιζεί πρότασης μομφής που κατατέθηκε από το κόμμα της αντιπολίτευσης αναφορικά με τη συμφωνία. (AP)

;Επιστήμη και τεχνολογία
*Το πτώμα μιας αγνοούμενης ινδονήσιας βρίσκεται μέσα στο σώμα ενός πύθωνα, στη δεύτερη στα ιατρικά χρονικά περίπτωση κατανάλωσης ανθρώπου από φίδι που καταγράφηκε. (''The Hindu'')

## 17 Ιουνίου
;Πόλεμος και επιθέσεις
*Σε διπλή βομβιστική επίθεση αυτοκτονίας στην πόλη Νταμπόα της Νιγηρίας σκοτώνονται τουλάχιστον 31 άτομα. (BBC)

;Διεθνείς σχέσεις
*Υπογράφεται στις Πρέσπες η συμφωνία για το ονοματολογικό της πΓΔΜ από τους υπουργούς Εξωτερικών της Ελλάδας Νίκο Κοτζιά, της πΓΔΜ Νίκολα Ντιμιτρόφ και τον ειδικό απεσταλμένο του ΓΓ του ΟΗΕ Μάθιου Νίμιτς. (Το Βήμα)

;Πολιτική και εκλογές 
*Κολομβιανές προεδρικές εκλογές (2018)
**Ο Ιβάν Ντούκε κερδίζει τον δεύτερο γύρο των προεδρικών εκλογών στην Κολομβία. (BBC)
*Γενικές εκλογές στην Καμπότζη (2018)
**Από μετωπική σύγκρουση ενός οχήματος του κόμματος FUNCINPEC με ταξί στη νοτιοδυτική Καμπότζη τραυματίζεται σοβαρά ο πρώην πρωθυπουργός πρίγκιπας Νοροντόμ Ραναρίντ και σκοτώνεται η σύζυγός του, Ουκ Φάλλα. Αμφότεροι ήταν υποψήφιοι στις εκλογές. Άλλα επτά άτομα τραυματίζονται. (AP μέσω ''Stuff'')
;Αθλητισμός
*Παγκόσμιο Κύπελλο ΦΙΦΑ 2018
**Σε μία νίκη-έκπληξη, το Μεξικό νικά τη Γερμανία με 1–0, στην πρώτη απώλεια για την κάτοχο του τροπαίου κατά την έναρξη της διοργάνωσης από το 1982. (TSN)
*Στο γκολφ, o Μπρουκς Κόπκα κερδίζει για δεύτερη συνεχόμενη φορά το Αμερικανικό Όπεν στο Σάινχοκ Χιλς Γκολφ Κλαμπ στη Νέα Υόρκη. (The Guardian)

## 18 Ιουνίου
;Καταστροφές και δυστυχήματα
*Από σεισμό μεγέθους 5 Ρίχτερ που πλήττει την Οσάκα της Ιαπωνίας, σκοτώνονται 5 άτομα και 170.000 κτήρια μένουν χωρίς ηλεκτρικό ρεύμα. (NHK)

;Νόμος και έγκλημα
*Η Βουλή των Κοινοτήτων του Καναδά αποφασίζει να νομιμοποιήσει την κάνναβη για διασκεδαστικούς σκοπούς. (''The Independent'')
*Τρία άτομα σκοτώνονται και ισάριθμα τραυματίζονται σε επεισόδιο πυροβολισμών σε σταθμευμένο όχημα έξω από διαδικτυακό καφενείο κοντά σε αστυνομικό σταθμό στο κέντρο της πόλης Μάλμο στη Σουηδία. (BBC)

## 19 Ιουνίου
;Διεθνείς σχέσεις
*Οι Ηνωμένες Πολιτείες ανακοινώνουν ότι αποσύρονται από το Συμβούλιο των Ηνωμένων Εθνών για τα Ανθρώπινα Δικαιώματα. (BBC)
;Νόμος και έγκλημα
*Η Γερουσία του Καναδά εγκρίνει την Πράξη της Κάνναβης με ψήφους 52–29 με την οποία νομιμοποιείται η κάνναβη για λόγους διασκέδασης. (BBC)
*Αξιωματικός της αστυνομίας σκοτώνει με σφαίρες έναν άοπλο έγχρωμο έφηβο στο Πίτσμπουργκ, πυροδοτώντας διαμαρτυρίες κατά τις επόμενες ημέρες. (PBS NewsHour)

## 20 Ιουνίου
;Καταστροφές και δυστυχήματα
*Το ποταμόπλοιο MV *Sinar Bangun*, σχεδιασμένο για 43 άτομα, βυθίζεται στο λιμάνι Τιγκάρας της Λίμνης Τόμπα στη Βόρεια Σουμάτρα, αφήνοντας 192 αγνοουμένους. (ABC News)
*Από κατάρρευση ορυχείου χαλκού στην επαρχία Κόπερμπελτ της Ζάμπια, σκοτώνονται 10 άνθρωποι και ισάριθμοι τραυματίζονται. (Reuters) 

;Πολιτική και εκλογές
*Η πρωθυπουργός της Νέας Ζηλανδίας Τζασίντα Άρντερν βρίσκεται σε άδεια μητρότητας, καθώς θα φέρει στον κόσμο το πρώτο παιδί της. Ο αναπληρωτής πρωθυπουργός, Γουίνστον Πίτερς γίνεται υπηρεσιακός πρωθυπουργός για έξι εβδομάδες. (''The New Zealand Herald'') (Newshub) 

## 21 Ιουνίου
;Διεθνείς σχέσεις
*Οι Ηνωμένες Πολιτείες ανακοινώνουν ότι η Βόρεια Κορέα θα καταστρέψει τον Σταθμό Εκτόξευσης Δορυφόρων Σοχάε, που αποτελεί χώρο για πυραυλικές δοκιμές. (Straits Times)
;Νόμος και έγκλημα
*Η σύζυγος του Ισραηλινού πρωθυπουργού Σάρα Νετανιάχου κατηγορείται για απάτη αναφορικά με τη φερόμενη κακοδιαχείριση κρατικών πόρων στην κατοικία της. (CNN)

;Πολιτική και εκλογές
* Στη Νέα Ζηλανδία η πρωθυπουργός Τζασίντα Άρντερν φέρνει στον κόσμο το πρώτο της παιδί στις 4:45 μ.μ. τοπική ώρα (04:45 UTC). Είναι η πρώτη εν ενεργεία αρχηγός κυβέρνησης που γεννά από το 1990, όταν έγινε μητέρα η πρωθυπουργός του Πακιστάν Μπεναζίρ Μπούτο. (Newshub)  (CNN)

## 22 Ιουνίου
;Διεθνείς σχέσεις
*Οι ΗΠΑ ανακοινώνουν τη διακοπή των κοινών στρατιωτικών ασκήσεων με τη Νότια Κορέα, συμπεριλαμβανομένων των εκπαιδευτικών ασκήσεων στη θάλασσα.(''The Japan Times'')
;Νόμος και έγκλημα
*Σε έκθεση του Γραφείου της Ύπατης Αρμοστείας των Ηνωμένων Εθνών για τα Ανθρώπινα Δικαιώματα κατηγορείται η κυβέρνηση της Βενεζουέλας ότι επιτρέπει στις δυνάμεις ασφαλείας να συμμετάσχουν σε εκατοντάδες εξωδικαστικές εκτελέσεις κατά τη διάρκεια του περασμένου έτους. (Al Jazeera) 
;Αθλητισμός
*Μεσογειακοί Αγώνες 2018
**Λαμβάνει χώρα στην Ταραγόνα της Ισπανίας η τελετή έναρξης για τους 18ους Μεσογειακούς Αγώνες, στους οποίους μετέχουν 4.541 αθλήτριες και αθλητές από 26 χώρες. (''El Mundo'')

## 23 Ιουνίου
;Ένοπλες συγκρούσεις και επιθέσεις
* Η συριακή κυβέρνηση ξεκινά επίθεση στο έδαφος στο ανατολικό τμήμα της νότιας επαρχίας Νταράα. (Gulf Times)
* Γενικές εκλογές στη Ζιμπάμπουε (2018)
**Ο πρόεδρος της Ζιμπάμπουε Έμερσον Εμνανγκάγκουα επιζεί μιας φαινομενικής απόπειρας δολοφονίας όταν εκρηκτικός μηχανισμός ενεργοποιείται στη διάρκεια της προεκλογικής εκστρατείας στην πόλη Μπουλαουάγιο. Μερικοί παρευρισκόμενοι, όπως ο αντιπρόεδρος Κέμπο Μοχάντι, υφίστανται ελαφρούς τραυματισμούς. (The Guardian) (BBC)
* Δύο άνθρωποι σκοτώνονται και 156 άλλοι τραυματίζονται έπειτα από την έκρηξη χειροβομβίδων σε συγκέντρωση στην Αντίς Αμπέμπα, πρωτεύουσα της Αιθιοπίας. Η συγκέντρωση πραγματοποιήθηκε από τον πρωθυπουργό της Αιθιοπίας Άμπι Αχμέτ. (BBC) (AP)
;Καταστροφές και δυστυχήματα
* Το Ναυτικό των ΗΠΑ αναφέρει ότι από τη συντριβή ενός A-29 Super Tucano στην Αεροπορική Βάση Χόλιμαν στο Νέο Μεξικό σκοτώθηκε χθες ένας πιλότος. (CNN)
;Πολιτική και εκλογές
* Πολιτική του Ιράκ
** Έπειτα από μια συνάντηση στη Ναντάφ, ο αρχηγός του κόμματος Ισλαμική Νταβά πρωθυπουργός Χαϊντέρ αλ Αμπάντι και ο ηγέτης του Σιιτικού Σαδριστικού Κινήματος Μοκτάντα αλ Σαντρ ανακοινώνουν τη συμμαχία των κομμάτων τους. Μαζί, ελέγχουν 96 από τις συνολικά 329 έδρες στο Κοινοβούλιο. (Al Jazeera)

## 24 Ιουνίου
;Τέχνες και κουλτούρα
*Αίρεται η απαγόρευση στις γυναίκες να οδηγούν στη Σαουδική Αραβία. (''USA Today'')
;Πολιτική και εκλογές
*Τουρκικές γενικές εκλογές (2018)
**Στην Τουρκία οι ψηφοφόροι προσέρχονται στις κάλπες για τις προεδρικές και τις βουλευτικές εκλογές. (Reuters)
**Ο σημερινός πρόεδρος της Τουρκίας Ρετζέπ Ταγίπ Ερντογάν κηρύσσεται νικητής των εκλογών, σύμφωνα με τα πρώτα αποτελέσματα. (''Australian Financial Review'')

## 25 Ιουνίου

;Οικονομία
*Η Βουλή των Κοινοτήτων αποφασίζει με ψήφους 415–119 να εγκρίνει την κατασκευή ενός τρίτου διαδρόμου προσγείωσης στο Αεροδρόμιο Χίθροου στο Λονδίνο. (BBC)
;Καταστροφές και δυστυχήματα
*Από πλημμύρες και κατολισθήσεις που προκλήθηκαν από σφοδρές βροχοπτώσεις σκοτώνονται τουλάχιστον 7 άτομα και άλλα 12 αγνοούνται στο βόρειο Βιετνάμ. (News.com.au) 

;Νόμος και έγκλημα
*Οι αρχές στη Ζιμπάμπουε αναφέρουν ότι 2 άτομα σκοτώθηκαν στη διάρκεια της βομβιστικής επίθεσης σε βάρος του προέδρου ρης χώρας, στο Μπουλαουάγιο το περασμένο Σάββατο. Αρκετά άλλα νοσηλεύονται σε κρίσιμη κατάσταση. (BBC)

;Πολιτική και εκλογές
*Οι ευρωβουλευτές ψηφίζουν να ενεργοποιήσουν την πειθαρχική διαδικασία της Ευρωπαϊκής Ένωσης σε βάρος της Ουγγαρίας και της κυβέρνησης του Βίκτορ Ορμπάν. (''The Guardian'')

## 26 Ιουνίου
;Οικονομία
*Διαδηλώσεις λαμβάνουν χώρα για δεύτερη ημέρα στο Ιράν και κυρίως στην πρωτεύουσα Τεχεράνη, έπειτα από την κατάρρευση του ριάλ. Ο πρόεδρος Χασάν Ροχανί σε τηλεοπτική του ομιλία αποκαλεί τις διαδηλώσεις "προπαγάνδα των ξένων ΜΜΕ" και αναφέρει ότι οι ΗΠΑ κάνουν "ψυχολογικό, οικονομικό και πολιτικό πόλεμο" εναντίον του Ιράν. Οι διαδηλωτές κατηγορούν την ιρανική κυβέρνηση για την κρίση, ενώ το Ιράν θεωρεί υπεύθυνες για την κρίση τις κυρώσεις που επεβλήθησαν εναντίον της Τεχεράνης από τον Ντόναλντ Τραμπ. (''The Times of Israel'') 
**Οι διαδηλώσεις είναι οι μεγαλύτερες στην Τεχεράνη από τις αντίστοιχες του 2012. (''The Independent'')
;Καταστροφές και δυστυχήματα
*Από σύγκρουση φορτηγού με λεωφορείο στο Γκάιχιρν του Κέμπριτζσαϊρ στο Ηνωμένο Βασίλειο σκοτώνονται δύο άνθρωποι και άλλοι 12 τραυματίζονται. (BBC)

## 27 Ιουνίου

;Καταστροφές
*Η αστυνομία του Μείζονος Μάντσεστερ απομακρύνει πλήθος ατόμων έπειτα από μεγάλη δασική πυρκαγιά στο Σάντλγουορθ Μουρ. Η φωτιά περιγράφεται ως η "μεγαλύτερη στη ζωντανή μνήμη" στο Ηνωμένο Βασίλειο. Προκειμένου να τεθεί υπό έλεγχο, ζητείται η βοήθεια του στρατού. (''The Guardian''), (''The Independent'')
*Από τη σύγκρουση δύο αυτοκινήτων στο Ουόβερλεϊ του Ταρανάκι στη Νέα Ζηλανδία σκοτώνονται 7 άτομα, στο πλέον θανατηφόρο δυστύχημα στη χώρα από το 2005. (Newshub) 
*Από έκρηξη σε νοσοκομείο του Τέξας των ΗΠΑ σκοτώνεται ένα άτομο και αρκετά άλλα τραυματίζονται. (BBC)
*Από σύγκρουση ενός τζιπ (SUV) με λεωφορείο στη Μαρίσντα της ανατολικής Μίντναπορ, στη Δυτική Βεγγάλη της Ινδίας, σκοτώνονται οι 6 επιβάτες του τζιπ. (Xinhua) 
;Πολιτική και εκλογές
*Εκλογές στην Ινδονησία
**Διεξάγονται τοπικές εκλογές ανά την Ινδονησία, συμπεριλαμβανομένων των εκλογών για την ανάδειξη 17 κυβερνητών. (Al Jazeera English)
*Πολιτική της Ρουμανίας
**Η κυβέρνηση της Ρουμανίας με πρωθυπουργό τη Βιόριτσα Ντάντσιλα επιζεί πρότασης μομφής. Στη διάρκεια της ψηφοφορίας χιλιάδες υποστηρικτών της αντιπολίτευσης διαδηλώνουν έξω από το Κοινοβούλιο, ζητώντας την παραίτηση της κυβέρνησης.
(''Business Review'')
;Αθλητισμός
*Παγκόσμιο Κύπελλο Ποδοσφαίρου 2018:
**Η κάτοχος του τίτλου, Γερμανία αποκλείεται από το Παγκόσμιο Κύπελλο ΦΙΦΑ από τη φάση των ομίλων για πρώτη φορά από το 1938 έπειτα από την ήττα της από τη Νότια Κορέα. (BBC)

## 28 Ιουνίου
;Καταστροφές και δυστυχήματα
*Από τη συντριβή μικρού αεροσκάφους στην επαρχία Γκατκοπάρ της Μουμπάι στην Ινδία, σκοτώνονται όλοι οι 4 επιβαίνοντες και ένα ακόμα άτομο στο έδαφος.(NDTV) (BBC)
*Από πυρκαγιά που ξεσπά στην αγορά Γκικόμπα του Ναϊρόμπι στην Κένυα, πεθαίνουν 15 άτομα και καταστρέφονται αρκετά σπίτια και μαγαζιά. (BBC)
;Νόμος και έγκλημα
*Σε επεισόδιο πυροβολισμών στα γραφεία των εφημερίδων *[[The Capital]]* και *[[Maryland Gazette]]* στην Ανάπολις της Μέριλαντ των ΗΠΑ, σκοτώνονται 5 άτομα. Συλλαμβάνεται από την τοπική αστυνομία ένας ύποπτος για την επίθεση. (CBC) (BBC)

## 29 Ιουνίου
;Διεθνείς σχέσεις
*Έπειτα από αρνητικά σχόλια του προέδρου Ντόναλντ Τραμπ για το ΝΑΤΟ και την Ευρωπαϊκή Ένωση, παραιτείται ο Αμερικανός πρεσβευτής στην Εσθονία, Τζέιμς Ντ. Μελβίλ τζούνιορ. (BBC) (''Foreign Policy'')

;Νομοθεσία
*Νομιμοποιείται στο Λουξεμβούργο η χρήση κάνναβης για ιατρικούς σκοπούς, ειδικά για ασθενείς που πάσχουν από ασθένειες όπως ο καρκίνος. (''Luxembourg Times'') 

;Πολιτική και εκλογές
*Τα κράτη-μέλη των Ηνωμένων Εθνών εκλέγουν, για πρώτη φορά από τη δεκαετία του '60, έναν μη αμερικανό, τον Αντόνιο Βιτορίνο από την Πορτογαλία στο αξίωμα του γενικού διευθυντή του Διεθνούς Οργανισμού Μετανάστευσης.(''The Guardian'')

## 30 Ιουνίου
;Νόμος και έγκλημα
*Δύο άτομα σκοτώνονται και ένα τραυματίζεται σε ανταλλαγή πυροβολισμών στο κέντρο του Τορόντο. Με το σημερινό περιστατικό οι νεκροί σε βίαια επεισόδια στην πόλη φτάνουν τους 50. (CBC)

;Πολιτική και εκλογές
*Με τη συμμετοχή δεκάδων χιλιάδων ατόμων διεξάγονται πανεθνικές διαδηλώσεις διαμαρτυρίας ανά τις ΗΠΑ εναντίον της πολιτικής του Τραμπ για τους μετανάστες. (BBC)

06